kardosdrur/scandi-wiki huggingface dataset:
Kjeld og Dirch: En Kærlighedshistorie

Kjeld og Dirch: En Kærlighedshistorie er et teaterstykke, som blev opført på Nørrebro Teater i perioden 5. marts til 8. maj 2011.

Forestillingens teaser 
Historien om et særligt venskab

Den 3. september 1980 falder Dirch Passer om på Tivolirevyens scene. Han dør senere samme aften, 54 år gammel.

Netop i dette øjeblik tager Kjeld og Dirch – en kærlighedshistorie sin begyndelse. Da Dirch dør, ser han sin gamle ven Kjeld Petersen for sig. Kjeld Petersen døde i 1962, men står nu lyslevende for sin ven og fortæller, at han vil vise ham "verdens bedste vittighed". Det bliver indledningen til en rejse, hvor publikum hvirvles med tilbage gennem Dirchs liv og hans partnerskab med Kjeld – et sus af byture og kvinder, kreative flyveture og smertefulde brud, ikke mindst i relationen mellem de to komikere selv.

Kjeld og Dirch – en kærlighedshistorie er en fri gendigtning af det særlige forhold, som fandtes mellem Kjeld og Dirch. Anders Matthesen spiller hovedrollen som Dirch Passer, mens Jonatan Spang skildrer Kjeld Petersen.

Medvirkende 

 Jonatan Spang
 Anders Matthesen
 Jens Jørn Spottag
 Marie Dalsgaard
 Rikke Lylloff
 Camilla Bendix

Eksterne henvisninger 
 Forestillingens hjemmeside 

Skuespil fra Danmark
Anders Matthesen
Skuespil fra 2011
Hovhannes Danielyan

Hovhannes Danielyan (født 11. april 1987) er en armensk tidligere amatørbokser, som boksede i vægtklassen let-fluevægt. 

Danielyan deltog ved Sommer-OL 2008, hvor han i ottendedelsfinalen tabte til Birzhan Zhakypov fra Kasakhstan. Han har en guldmedalje og to bronzemedaljer fra EM i boksning.

Eksterne henvisninger 
 Profil  på sportsreference.com 

Boksere fra Armenien
Boksere ved sommer-OL 2008
Hellberg

Hellberg:
 Lucy Booth-Hellberg
 Sigvald A. Hellberg (1890, København – 1962), en dansk fagforeningsmand og politiker
 Staffan Hellberg
Hratjik Dzjavachjan

Hratjik Dzjavachjan (født 6. juli 1984 armensk:Հրաչիկ Ջավախյան) er en armensk amatørbokser, som konkurrerer i vægtklassen letvægt.

Dzjavachjan bedste internationale resultat er en bronzemedalje fra Sommer-OL 2008 i Beijing, Kina, og en guldmedalje fra EM i boksning 2010. Han repræsenterede Armenien hvor han vandt en bronzemedalje efter at have tabt i semifinalen til Aleksei Tishchenko fra Rusland.

Eksterne henvisninger 
 Profil  på sportsreference.com 
 Biografi på BoxRec.com 

Boksere fra Armenien
Boksere ved sommer-OL 2008
Olympiske bronzemedaljevindere fra Armenien
Medaljevindere ved sommer-OL 2008
Marvin Smith

Marvin "Smitty" Smith (født 24. juni 1961 i Waukegan, Illinois, USA) er en amerikansk jazztrommeslager og komponist. 

Smith kom frem i grupper omkring Wynton Marsalis og Branford Marsalis i 1980'erne.

Han var også trommeslager i The Tonight Show med vært Jay Leno fra (1995-2009). 

Han har spillet med bl.a. Sting , Cortney Pine, Sonny Rollins, George Shearing, Dave Holland og Willie Nelson.

Han spiller i alle genrer, men er nok mest hardbop og avantgardejazz trommeslager.

Diskografi 
 Keeper of the Drums
 The Road Less Travelled

Eksterne kilder og henvisninger
 Drummerworld.com

Trommeslagere fra USA
Jazzmusikere fra USA
Jeff "Tain" Watts

Jeff "Tain" Watts (20 januar 1960 i Pittsburgh Pennsylvania USA) er en amerikansk jazztrommeslager.

Tain spillede og inspillede med Branford Marsalis gruppe fra (1985-2009). Han spillede og Indspillede også sideløbende med Wynton Marsalis.

Han var med i Jay Lenos Tonight Show i tre år, før han gik solo, og indspillede i sit eget navn. han har også spillet med McCoy Tyner, Gary Allen Michael Brecker, Betty Carter og Chris Minh Doky.

Diskografi 

 Megawatts
 Citizen Tain
 Bar Talk
 DeTained at The Blue Note
 Folk´s Songs
 WATTS
 Family

Eksterne kilder/henvisninger 
 

 Om Jeff "Tain" Watts på drummerworld.com

Trommeslagere fra USA
Jazzmusikere fra USA
Vytjegda

Vytsjegda (, ; , ) er en flod i Republikken Komi og Arkhangelsk oblast i den europæiske del af Rusland, og en østlig biflod til Nordlige Dvina. Floden er omkring 1.130 km lang, og har et afvandingsareal på 122.800 km². Middelvandføringen ved udløbet i Nordlige Dvina er 1.100 m³/s, ved Syktyvkar 599 m³/s.

Vytsjegdas udspringer i Timanhøjderne i Republikken Komi, omkring 300 km vest for det nordlige Ural. Herfra løber floden i en overvejende vestlig retning, gennem republikken Komi og Arkhangelsk oblast. Den største by ved Vytsjegda er Syktyvkar, hovedstaden i Republikken Komi. Vytsjegda løber sammen med Nordlige Dvina i byen Kotlas, i det sydøstlige Arkhangelsk oblast. De største bifloder er Visjera, Vym, Keltma og Sysola.

Om foråret er Vytsjegda sejlbar til Voldino (959 km), om sommeren og efteråret er floden sejlbar til Ust-Kulom (693 km). De vigtigste havnebyer langs Vytsjegda er Kotlas, Syktyvkar og Ust-Kulom. Via den 195 km. lange Nordlige Ekaterininskij Kanal var floden tidligere knyttet til Kama, en biflod til Volga. Nordlige Ekaterininskij Kanal (opkaldt efter Katharina den Store) var i drift i 16 år før den blev nedlagt i 1836.. Der er fortsat forbindelse til Volga, via Nordlige Dvina, bifloden Sukhona, Nordlige Dvina-kanalen og Volga-Østersøkanalen.

Vytsjegda er en vigtig flod for tømmerflådning.

Kilder

Eksterne henvisninger 

Bifloder til Nordlige Dvina
Floder i republikken Komi
Floder i Arkhangelsk oblast
Juan Brozzi

Juan Regis Brozzi (født 8. marts 1922, død 1987) var en fodbolddommer fra Argentina. Han blev berømt i Italien, da han ifølge AC Milans fans dømte til fordel for Santos under Intercontinental Cup i 1963. 

Brozzi dømte flere internationale kampe i 1950'erne og 1950'erne, blandt andet bronzefinalen i Sverige i 1958 mellem  og Vesttyskland.

Fodbolddommere fra Argentina
Steve Smith (musiker)

Steven Bruce "Steve" Smith (21 august 1954 i Whitman Massachusetts USA) er en amerikansk trommeslager. 

Han spillede trommer på det sidste af de oprindelige albums fra bandet Focus kaldet Focus con Proby. Smith blev kendt i rock-gruppen Journey hvor han var med fra 1978-1985. Han slog siden over i fusionsjazzen, og spillede med blandt andre Jean Luc Ponty og gruppen Steps Ahead. 

Smith var med til at danne fusionsgruppen Vital Information, som lavede plader i 1980'erne og 1990'erne. Han har indspillet med Mike Mainieri, Randy Brecker, Mike Stern, Mariah Carey, Steps Ahead, Vital Information, Buddy´s Buddies og Journey.

Han var i 1990'erne med til at hylde Buddy Rich efter dennes død, ved koncerter og indspilninger med Rich's big band som solist.

Eksterne kilder og henvisninger 
 Website

 http://www.drummerworld.com/drummers/Steve_Smith.html

Trommeslagere fra USA
Jazzmusikere fra USA
Ricardo Casas

Ricardo Cascas (født 17. april 1967) er en argentinsk linjedommer. Han har blandt andet dømt i VM 2010

Karriere

VM 2010 
   –  
   –  
   –  
   –  

Fodbolddommere fra Argentina
Dommere i VM i fodbold 2010
Ángel Sánchez

Ángel Sánchez (født 3. marts 1957) er en tidligere argentinsk fodbolddommer. Hans største internationale deltagelse var VM 2002 i Syd-korea og Japan hvor han dømte to kampe. Han dømte året før tre kampe i Copa América hvor han gab otte røde kort to i den første, to i den anden og fire i den tredje.

Karriere

VM 2002

Copa América

Kilder 

Fodbolddommere fra Argentina
Dommere i VM i fodbold 2002
Dommere i Copa América
Frank Butler (musiker)

Frank Butler (18. februar 1928 i Kansas City , Missouri – 24. juli 1984 i Ventura Californien USA) var en amerikansk jazz-trommeslager.

Butler hørte til skolen af west coast-musikere. Han studerede hos Jo Jones i New York, og var tæt tilknyttet musikere som Art Pepper, Harold Land og Dolo Coker. Han spillede også med Miles Davis, John Coltrane, Duke Ellington, Joe Farrell og Dave Brubeck. 

Han indspillede tre plader i eget navn; på hans anden lp The Stepper kan han høres spille en 19 minutters tromme-solo.

Diskografi 

 Groovin´Blue - 1961
 The Stepper - 1977
 Weelin and Deelin - 1978

Eksterne kilder og henvisninger 
 Biografi 

Trommeslagere fra USA
Personer fra Kansas City
Krossobanen

Krossobanen er en svævebane ved Rjukan i Telemarken i Norge. Den er Nordeuropas ældste svævebane.

Krossobanen har sit navn fra gården 'Krosso', hvorfra banen starter nede i dalen. Banen blev bygget i 1928 som en gave fra Norsk Hydro til indbyggerne i Rjukan, så de fik mulighed for at komme op i solen i vinterhalvåret, noget der ellers ikke havde været muligt i den dybe øst-vestvendte dal, hvor byen ligger.

Stationerne

Nederste station 
Den nedre station (dalstationen) har gode parkeringsforhold for besøgende i bil. Herfra fragter svævebanens kabiner passagererne op i 886 m.o.h., hvor der er en flot udsigt over Rjukan, Gaustatoppen og Vemork.

Øverste station 
Den øverste station (topstationen) ligger på et sted, kaldet Gvepseborg, hvor der ligger en lille café og kiosk. Fra Gvepseborg er der om sommeren rige muligheder for vandre- eller cykelture ind over Hardangervidda nationalpark, Norges største nationalpark. Om vinteren er der opmærkede skiløjper, som udgår fra topstationen og ind til turistforeningens net af langrendsløjper på Hardangervidda.

Stigningen 
Målt horisontalt er afstanden mellem den nederste og øverste station 814 meter. Højdeforskellen mellem dalstation og topstation er 495 meter. Dette giver en stigning på 0,6:1. Det vil sige, at svævebanen stiger 60 centimeter på hver meter. Der er en distance på ca. 960 meter fra dalstation til topstation.

Referencer

Links 

 
 Krossobanens hjemmeside 
 Krossobanen på Lift-World

Svævebaner
Transport i Norge
Telemark
Kenny Washington

Kenny Washington (29. maj 1958 i Staten Island New York USA) er en amerikansk jazztrommeslager.

Washington har spillet med Dizzy Gillespie, Johnny Griffin, Lee Konitz, Clark Terry, Lionel Hampton, Benny Goodman, Sonny Stitt og Phil Woods.

Han spiller nu med Ahmad Jamals trio.

Eksterne kilder og henvisninger
Biografi mm

Trommeslagere fra USA
Jazzmusikere fra USA
Ed Soph

Ed Soph (21. marts 1945 i Coronado Californien USA) er en amerikansk trommeslager , pædagog og musikprofessor. 

Soph startede sin karriere i Woody Hermans big band. Han flyttede i 1971 til New York, hvor han freelancede, bl.a. i Bill Watrous  big band Wild Life Refuge og Clark Terrys gruppe. Han har også spillet med Bill Evans, Randy Brecker, Joe Henderson, Cedar Walton og Slide Hampton, og har undervist blandt andre Dave Weckl, Joel Rosenblatt og Peter Erskine.

Han er i dag professor i jazzstudier på college of music på University of North Texas i Denton, Dallas.

Eksterne kilder og henvisninger
Om Ed Soph 

Trommeslagere fra USA
Jazzmusikere fra USA
Professorer fra USA
Ljusnan

Ljusnan er en flod i det centrale Sverige. Den er 443 kilometer lang med et afvandingsområde på 19.816 km². og en middelvandføring på 230 m³/s.  

Floden har sit udspring i Ljusnetjärnen (1.149 moh.) på sydsiden af bjerget Haftorstöten ved grænsen nordøst for Aursunden i Norge. Floden har flere bifloder og løber gennem Härjedalen og Hälsingland i en hovedsageligt sydøstlig retning. Den munder ud i Den Botniske Bugt ved byen Ljusne. De største bifloder er Voxnan, Veman og Härjån. 

Ljusnan er kraftigt reguleret til produktion af vandkraft og der ligger i alt 18 kraftværker langs floden og dens bifloder, med en samlet produktion i 2001 på 4,5 TWh. Ljusnan var tidligere også en vigtig flod for tømmerflådning.

Kilder 

Vandløb i Sverige
Gävleborgs län
Jämtlands län
Herlin Riley

Herlin Riley (15. februar 1957 i New Orleans Louisiana USA) er en amerikansk jazz-trommeslager. 

Riley spiller i Neo-bop-jazztraditionen i den New York-baserede gruppe The Lincoln Center Jazz Orchestra. Han fik sit gennembrud i 1984 i Ahmad Jamals trio. Han forlod gruppen i 1987, og spillede så med Wynton Marsalis til dennes gruppe opløstes i 1994. Han har indspillet med Dr. John, George Benson og Harry Connick Jr.

Eksterne kilder/henvisninger 

Biografi 
 Om Herlin Riley på drummerworld.com

Trommeslagere fra USA
Jazzmusikere fra USA
Zulu Gumball

Zulu Gumball er en tv-serie, der følger tre danske deltagere ved det årlige Gumball 3000-rally. Programmet sendes på TV 2 Zulu og blev første gang sendt 4. oktober 2010.

I første sæson var Team Zulus deltagere komikerne Geo, Magnus Millang & Jonas Schmidt. Ruten gik i 2010 fra London til New York via Amsterdam, København, Stockholm, Boston, Québec og Toronto. Team Zulu kørte i en Volvo 960.

I 2011 deltager Pelle Hvenegaard, Mascha Vang & Karsten Green. Ruten gik fra London til Istanbul via Paris, Barcelona, Monaco, Venedig og Beograd. Danskerne deltog med en BMW M5 udsmykket som taxa.

Gumball 3000 er et årligt internationalt landevejsrally på 3000 miles (5000 km), som foregår på offentlige veje rundt om i verden. Gumball 3000 er et tilløbsstykke for skatere (Tony Hawk), filmstjernen (Michael Madsen), musikere (Xzibit, Eve), oliesheiker og andre rigmænd.

Eksterne henvisninger
 

TV 2-serier
Danske tv-serier fra 2010'erne
Oslogjengen

Oslogjengen var en sabotageenhed med norske deltagere under britisk kommando som var aktive under anden verdenskrig. Enheden blev fra oktober 1943 ledet af Gunnar Sønsteby. Gruppens navn blev givet af chefen for SOEs norske afdeling som The Oslo Detachment og derefter oversat.

Medlemmerne 
Enheden havde en kerne af 12 medlemmer hentet fra flere afdelinger af Kompani Linge i området. Foruden Sønsteby bestod Oslogjengen af: Andreas Aubert, Viggo Axelsen, Gregers Gram (faldt), Henrik Hop, William Houlder, Max Manus, Martin Olsen, Arthur Pevik, Birger Rasmussen, Tor Stenersen (faldt) og Edvard Tallaksen (faldt).

Operationer 
Oslogjengens første operation var at tilintetgøre (sprænge) hulkortmaskiner og bygninger, som blev brugt til indkaldelse af norske unge mænd til Arbeidstjenesten, som gruppen frygtede ville udvikle sig til en militær afdeling under tysk kommando. Gruppen stod for flere større aktioner i slutfasen af krigen. Blandt andet gennemførtes sabotageaktionerne mod Bjølsenhallen, et tysk lager af militærfly 14. august 1944, og Kongsberg Våpenfabrikk 17. september 1944. De udførte også likvideringer, mest kendt er aktionen mod chefen for Statspolitiet (Gestapos norske partnere), Karl Marthinsen.

Derudover blev Operasjon Mardonius – sprængning af flere skibe på Oslo havn – udført af gruppen, blandt andet af troppetransportskibet DS Donau, som også tidligere i krigen havde transporteret de fangne norske jøder til Tyskland.

Efter krigen 
I juni 1945 havde Oslogjengen vagttjeneste for den tilbagevendte norske kongefamilie.

Litteratur 
 Jan Christensen: Oslogjengen, Europas beste sabotørgruppe. Orion Forlag AS, Oslo 2005 
 Gunnar Sønsteby: Rapport fra «Nr. 24». Orion Forlag AS, Oslo 1996. Første gang udgivet 1960. 
 Erling Jensen, Per Ratvik, Ragnar Ulstein (1948): Kompani Linge – Gyldendal norsk forlag

Se også 
 Max Manus (film), en biografisk spillefilm fra 2008 som omhandler flere af Oslogjengens sabotagehandlinger under den anden verdenskrig.

Eksterne henvisninger 
 Omtale på NorgesLexi 

 
Modstandsgrupper fra Norge
Stavanger Station

Stavanger Station (Stavanger stasjon) er en jernbanestation i Stavanger i Norge, der er endestation for Sørlandsbanen og den del af den, der hedder Jærbanen. Stationen ligger 598, 70 km fra Oslo, 5,3 meter over havet. Området hvor stationsbygningen ligger hed oprindeligt Adamsmarken og tilhører den centrale bydel Kannik.

Stationen åbnede i 1878, da Jærbanen stod færdig. Stationsområdet bestod da af et vandtårn, som forsynede togene med vand fra Kannikbekken, og et kullager. De stod ved siden af hinanden syd for jernbanesporet. Stationsbygningen var ikke stor men var dog udstyret med en perron med tag. Nord for sporet lå lokomotivremisen og værkstedsbygningen. Godstrafikken gik til torvet i Stavanger, hvor der var en godsstation.

I 1944 blev Sørlandsbanen fra Oslo via Kristiansand forlænget frem til Stavanger, idet Jærbanen kom til at indgå i den. Der er bygget ny større stationsbygning, som indeholder venterum, billetkontor, kiosk, opbevaringsbokse og spisested. Desuden er der en busterminal ved stationen, mens båd- og færgehavn ligger i gangafstand.

Eksterne henvisninger 

Stationer på Sørlandsbanen
Stationer på Jærbanen
Etableret i 1878
Station
Transport i Stavanger
Europagten

Europagten er eurolandenes svar på den omsiggribende statsgældskrise, der udspandt sig i Europa i 2010-11. Specielt 4 lande var særligt påvirket af en statsgæld, der voksede landene over hovedet. Det var de såkaldte PIGS-lande (Portugal, Italien, Grækenland samt Spanien).

Europagten var hovedtemaet på EU-topmødet i Bruxelles den 23-24 marts 2011. Man havde allerede fået etableret EFSF (Den Europæiske Finansielle Stabilitets Fond), og nu var det så – efter pres fra især Tyskland – tid til, at eurolandene blev underlagt strengere krav om finansiel stabilitet i de enkelte lande.

Europagten var fra tyskernes side oprindeligt tænkt som et noget mere stringent instrument end den noget udvandede pagt, der blev en realitet på EU-topmødet. Dele som en mulig sanktionsmulighed overfor lande der ikke overholder pagtens bestemmelser, samt en harmonisering af selskabsskatterne i landene er således blevet taget af det endelige charter.

Det endelige mål for Europagten er, at sikre eurolandene under ét en forbedret konkurrenceevne. Dette mål kan nås på flere måder, og de enkelte stater har fået frie hænder til at afgøre, hvordan målene kan blive realiseret. Disse redskaber kunne eksempelvis være lavere realløn, en senere overgang til pension for EU-borgere og/eller en strammere styring af de offentlige finanser.

Pagten
Didi

Waldyr Pereira bedre kendt som Didi (8. oktober 1928 – 12. maj 2001) var en brasiliansk fodboldspiller (central midtbane) og -træner og dobbelt verdensmester med Brasiliens landshold.

Han blev født i Rio de Janeiro hvor han gennem karrieren spillede for de lokale klubber Fluminense og Botafogo. Han var også tilknyttet blandt andet São Paulo FC og spanske Real Madrid.

Didi er dog bedst kendt for sine præstationer for Brasiliens landshold. Han spillede mellem 1952 og 1962 68 landskampe for brasilianerne, hvori han scorede 20 mål. Han blev verdensmester med holdet ved både VM i 1958 i Sverige og VM i 1962 i Chile. Han spillede alle brasilianernes kampe ved begge turneringer, og blev desuden kåret til turneringens bedste spiller ved 1958-slutrunden. Han deltog også ved VM i 1954 i Schweiz.

Efter at have indstillet sin aktive karriere fungerede Didi desuden som træner. Han stod blandt andet i spidsen for sine gamle klubber som aktiv, Fluminense og Botafogo, men var også ansvarshavende i udenlandske klubber som tyrkiske Fenerbahçe og argentinske River Plate.

Referencer 

Fodboldspillere fra Brasilien
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Fluminense
Fodboldspillere fra Botafogo de Futebol e Regatas
Fodboldspillere fra Real Madrid CF
Fodboldspillere fra São Paulo FC
Verdensmestre i fodbold
Fodboldtrænere fra Brasilien
Personer fra Rio de Janeiro
Fodboldtrænere fra Club Atlético River Plate
Fodboldspillere ved sommer-OL 1960
Oreco

Valdemar Rodrigues Martíns bedre kendt som Oreco (født 13. juni 1932, død 3. april 1985) var en brasiliansk fodboldspiller, der med Brasiliens landshold vandt guld ved VM i 1958 i Sverige. Han var dog ikke på banen i turneringen.

Oreco spillede på klubplan primært for SC Internacional og Corinthians i hjemlandet.

Referencer 

Fodboldspillere fra Brasilien
Fodboldspillere fra Sport Club Internacional
Fodboldspillere fra Sport Club Corinthians Paulista
Verdensmestre i fodbold
Matthew Breeze

Matthew Christopher Breeze (født 10. juni 1972 Sydney, Australien) er en australsk fodbolddommer. Han blev FIFA-dommer i 2001 og dømmer i A-League.

Han dømte blandt andet bronzefinalen i U20-VM i 2003, bronzefinalen i Confederations Cup 2005 og en semifinale i AFC Asian Cup i 2007 da Australien blev en del af Asian Football Confederation. Han har også dømt U17-VM og flere kampe i den øverste division i Qatar.

Han har dømt flere kampe i i Confederations Cup 2009.

Han snakker engelsk og har tidligere været politibetjent og advokat.

Kilder 

Fodbolddommere fra Australien
Personer fra Sydney
Dommere i A-League
Jacob Tengström

Jacob Tengström (4. december 1755 – 26. december 1832) var en finsk ærkebisp og historiker.

Tengström blev student 1771 og 1780 lærer i filosofi ved universitetet i Åbo. Han gjorde sig tidlig bemærket som digter og historisk forfatter og blev efter Porthan bærer af de nationale bestræbelser i landet, hvilket
medførte en udvidelse af hans forfattervirksomhed også til pædagogiske og økonomiske områder. 

Allerede under den svenske tid deltog han som praktisk politiker i forskellige rigsdage i Sverige. Han blev biskop i Åbo 1803 og 1817 Finlands første ærkebiskop. 

Til den nærmeste kreds af unge, som samledes på Pargas præstegård omkring den gamle ærkebiskop, var slægtningen J.L. Runeberg, der senere blev gift med en brordatter af Tengström.

Kilder

Eksterne henvisninger 
 

Ærkebiskopper
Lutherske biskopper fra Finland
Historikere fra Finland
Salmonsens
Zózimo

Zózimo Alves Calazães eller bare Zózimo (19. juni 1932 – 17. juni 1977) var en brasiliansk fodboldspiller (forsvarer) og dobbelt verdensmester med Brasiliens landshold.

Han spillede mellem 1955 og 1962 i alt 35 landskampe for brasilianerne, hvori han scorede ét mål. Han blev verdensmester med holdet ved både VM i 1958 i Sverige og VM i 1962 i Chile.

Zózimo spillede på klubplan primært hos Bangu i hjemlandet. Han spillede også et par år hos Flamengo.

Han døde i 1977 i en alder af kun 45 år i en bilulykke i Rio de Janeiro.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Clube de Regatas do Flamengo
Verdensmestre i fodbold
Forsvarsspillere (fodbold)
Moacyr Claudino Pinto

Moacyr Claudino Pinto bedre kendt som Moacyr eller Moacir (født 18. maj 1936 i São Paulo, Brasilien) er en tidligere brasiliansk fodboldspiller, der med Brasiliens landshold vandt guld ved VM i 1958 i Sverige. Han var dog ikke på banen i turneringen.

Moacyr spillede på klubplan blandt andet for Flamengo i hjemlandet, River Plate i Argentina samt Peñarol i Uruguay.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 1958
Fodboldspillere fra Clube de Regatas do Flamengo
Fodboldspillere fra Club Atlético River Plate
Verdensmestre i fodbold
Personer fra São Paulo
Nílton de Sordi

Nílton de Sordi eller bare De Sordi (14. februar 1931 i Piracicaba, Brasilien - 24. august 2013) var en brasiliansk fodboldspiller, der med Brasiliens landshold vandt guld ved VM i 1958 i Sverige. Han spillede alle brasilianernes kampe i turneringen på nær finalen. I alt nåede han at spille 22 landskampe.

De Sordi spillede på klubplan primært for storklubben São Paulo FC i hjemlandet.

Referencer 

Fodboldspillere fra Brasilien
Deltagere ved verdensmesterskabet i fodbold 1958
Fodboldspillere fra São Paulo FC
Verdensmestre i fodbold
Zacharias Topelius den ældre

Zacharias Topelius den ældre (født 13. november 1781, død 23. december 1831) var en finsk folkemindesamler, far til Zacharias Topelius den yngre.

Under sin lange virksomhed som læge kom Topelius i intim berøring med den finske landbefolkning, og det var hans interesse at samle på gamle finske oldkvad. Resultatet af hans indsamling nedlagde han i værket: Suomen kansan vanhoja runoja ynnä myös nykyisempiä laulujo (Det finske folks gamle oldsange og nye sange, I—V 1822—31). Dette indeholder forskellige episke sange og trylledigte, dog tillige enkelte digte af moderne forfattere; men der gives fyldig besked om, hvorfra digtene stammer eller er optegnede. Topelius er den første, som har udgivet finske samlinger; hans arbejde blev eksempel for Elias Lönnrot, som havde det held efter Topelius død at finde det væsentligste materiale til Kalevala i den egn, Topelius havde udpeget som den interessanteste.

Kilder 

 

Læger fra Finland
Salmonsens
Folklorister